আল জামিয়া মসজিদ

আল জামিয়া মসজিদ বা মসজিদ আল জামিয়া হল পশ্চিম ফিলাডেলফিয়ার একটি সুন্নি মসজিদ। এটি ১৯৮৮ সালে পেনসিলভেনিয়া বিশ্ববিদ্যালয়ের (পেন এমএসএ) মুসলিম ছাত্রসংঘের সদস্যদের দ্বারা প্রতিষ্ঠিত হয়েছিল। আট বছর পরে, মসজিদটি পেন এমএসএ থেকে স্বাধীন হয় এবং ২০০৯ সালের দিকে, মসজিদটি বিল্ডিংয়ের মালিকানা অর্জন করে। কমোডোর থিয়েটারের অধীনে ৪২২৮ ওয়ালনাট স্ট্রিটে একটি ঐতিহাসিক বিল্ডিংয়ে অবস্থিত এই মসজিদটির আশেপাশে বর্তমানে একটি বিশাল এবং বৈচিত্রময় মুসলিম জনগোষ্ঠী বসবাস করে। আরবি ব্যুৎপত্তি অনুসারে মসজিদের নামটি মুসলিম সম্প্রদায়ের কাছে নিজেই এর গুরুত্বের ইঙ্গিত দেয়। আরবিতে মসজিদ আল জামিয়া অর্থ "জামাত মসজিদ", যেখানে সাধারণত মুসলমানরা জুমার নামাজের জন্য মিলিত হয়।
মসজিদ আল জামিয়া মুসলমানদের জন্য সাধারণভাবে দৈনিক পাঁচবার নামাজের জন্য এবং শুক্রবারের জামাতের নামাজের জন্য ধর্মীয় সেবা দিয়ে থাকে। এটি নিয়মিত বক্তৃতা, রমজান মাসের সাথে সম্পর্কিত একটি বার্ষিক রমজান প্রোগ্রাম এবং ঈদের ছুটিতে নামাজের জন্য আর্থিক অনুদান দিয়ে থাকে। মসজিদটি শিশুদের জন্য একটি ইসলামিক স্কুলও পরিচালনা করে। ২০১৯ সালে জানামতে, মসজিদের ইমাম ছিলেন ইয়াহায়া এ আদম। 
একটি অলাভজনক সংস্থা হিসাবে, মসজিদ আল জামিয়া স্বাধীনভাবে পরিচালিত হয়। ফিলাডেলফিয়া সিটির শহর সম্পত্তি রেকর্ড অনুসারে, মসজিদ ভবনের মালিক উত্তর আমেরিকান ইসলামিক ট্রাস্ট যা ৪২২৮ ওয়ালনাট স্ট্রিটে অবস্থিত এবং ১২,৫৪১ বর্গফুট জুড়ে অবস্থিত। এই সংস্থা, এনএআইটি, বিল্ডিংটিকে একটি ইসলামিক দাতব্য অনুদান বা ওয়াকফ হিসাবে চিহ্নিত করে। ন্যাশনাল মুসলিম স্টুডেন্টস অ্যাসোসিয়েশন ১৯৭৩ সালে প্রতিষ্ঠিত একটি সহযোগী সংস্থা যা আমেরিকা যুক্তরাষ্ট্রের কলেজ এবং বিশ্ববিদ্যালয় ক্যাম্পাসে মুসলিম ছাত্রদের কার্যক্রমকে সমন্বিত করতে সহায়তা করে। এনআইএটি ২০১৯ সালে ঘোষণা করেছিল যে মার্কিন যুক্তরাষ্ট্রে এটি চল্লিশটিরও বেশি মসজিদকে ওয়াকফ হিসাবে রাখে। তাদের লক্ষ্য দীর্ঘমেয়াদী স্থিতিশীলতা নিশ্চিত করা। 
মসজিদ আল জামিয়া কমোডোর থিয়েটার নামে সাবেক সিনেমা থিয়েটারের জায়গা স্থান করে নিয়েছে, যা ১৯২৮ সালে খোলা হয়েছিল এবং সিনেমা থিয়েটারটি ছিল ১,১০৫ আসনবিশিষ্ট্য। বিল্ডিংয়ের একটি স্বতন্ত্র স্থাপত্য শৈলী আছে। বিল্ডিংটি ডিজাইন করেছেন ব্যালিঞ্জার কোম্পানির স্থাপত্যবিদ হফম্যান এবং হেনন যা স্পেনীয় পুনরূজ্জীবন বা মুরিশ স্থাপত্য শৈলীকে প্রতিফলিত করে, ১৯২০ এর দশকে যা জনপ্রিয় ছিলো। ১৯৫০ এর দশকের শেষের দিকে এটি বন্ধ হওয়ার পরে, বিল্ডিংয়ে সংক্ষিপ্তভাবে একটি লাইভ থিয়েটার অনুষ্ঠিত হয়েছিল। টেম্পল ইউনিভার্সিটি লাইব্রেরিগুলির নগর সংরক্ষণাগারের একটি ছবিতে যেমন ইঙ্গিত দেওয়া হয়েছে, ভবনটিতে ১৯৬৪ সালে "মিরাকল রিভাইভাল টেব্রেনাকেল" নামে একটি গির্জা ছিলো। 
ঐতিহাসিকভাবে মসজিদ আল জামিয়া পেনসিলভেনিয়া বিশ্ববিদ্যালয়ের মুসলিম সম্প্রদায়ের কিছু অংশের সাথে ঘনিষ্ঠ সম্পর্ক রেখেছিল, যাদের ক্যাম্পাসটি ছিলো পশ্চিম ফিলাডেলফিয়ায়। স্ক্রাইব ভিডিও সেন্টারের সহায়তায় সম্প্রদায়ের ইতিহাস প্রকল্পের অংশ হিসাবে সাক্ষাৎকারীরা অনেক সময় স্মরণ করে যখন মসজিদ আল জামিয়া সম্প্রদায়ের সদস্যরা পেন মুসলিম শিক্ষার্থীদের সাথে ইসলামী অধ্যয়ন বৃত্ত, সামাজিক অনুষ্ঠান, শুক্রবারের নামাজ এবং ছুটির উদযাপনের জন্য জড়ো হয়েছিল। 
বিশেষত, মসজিদটির পেন মুসলিম স্টুডেন্টস অ্যাসোসিয়েশন ("পেন এমএসএ") এর সাথে সম্পর্ক রয়েছে, যা দেশব্যাপী সংগঠন, এমএসএ ন্যাশনাল বিশ্ববিদ্যালয়ের পেনসিলভেনিয়ার একটি শাখা। এমএসএ ন্যাশনাল প্রতিষ্ঠিত হয়েছিল বিভিন্ন ক্যাম্পাস ব্যবস্থায় শিক্ষার্থীদের মধ্যে মুসলিমদের জীবন যাত্রার সুবিধার্থে। আজ, এমএসএ শাখাগুলি পেনের অন্তর্ভুক্ত ইসলামিক সোসাইটি অফ উত্তর আমেরিকার ছত্রছায়ায় কাজ করছে, যা "মুসলিম সম্প্রদায়ের বিকাশ, আন্তঃসম্পর্কীয় সম্পর্ক, নাগরিক সম্পর্কে জড়িত হওয়া এবং ইসলামকে আরো ভাল করে বোঝার জন্য" এর উদ্দেশ্য ঘোষণা করে। 
বাংলাদেশ, মালি এবং মিশর সহ অনেক দেশ থেকে অভিবাসী সদস্যদের সহ মসজিদ আল জামিয়া "শহরের বৃহত্তম ও বহুমুখী মুসলিম সম্প্রদায়" হয়ে তার কেন্দ্রস্থলে দাঁড়িয়ে আছে। দ্যা ফিলাডেলফিয়া ইনকোয়ারিতে ২০১১ সালে প্রকাশিত একটি নিবন্ধে মসজিদটির ৩৯ বছর বয়সী বাংলাদেশী মোহাম্মদ মাহসিন খানের মতো সদস্যরা বর্ণনা করেছিলেন যে, প্রতিষ্ঠার আগে তিনি নিউ জার্সি বা উত্তর-পূর্ব ফিলাডেলফিয়ায় নামাজ পড়ার উদ্দেশ্যে চলে যেতেন।